**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΣΧΟΛΗ ΚΑΛΩΝ ΤΕΧΝΩΝ**

**ΤΜΗΜΑ ΕΙΚΑΣΤΙΚΩΝ ΤΕΧΝΩΝ**

**ΚΑΙ ΕΠΙΣΤΗΜΩΝ ΤΗΣ ΤΕΧΝΗΣ**

**ΙΩΑΝΝΙΝΑ 11/05/2021**

**ΠΡΟΓΡΑΜΜΑ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΓΙΑ ΤΟ ΑΚΑΔΗΜΑΪΚΟ ΕΤΟΣ 2020-21**

Η Επιτροπή Κατατάξεων του Τμήματος Εικαστικών Τεχνών και Επιστημών της Τέχνης της Σχολής Καλών Τεχνών του Πανεπιστημίου Ιωαννίνων στη συνεδρίασή της στις 11 Μαΐου 2021 αποφάσισε ότι οι Κατατακτήριες Εξετάσεις για το ακαδημαϊκό έτος 2020-2021 θα πραγματοποιηθούν από την **Πέμπτη 27 Μαΐου 2021 έως την Παρασκευή 28 Μαΐου 2021 και ώρα 09.00 π.μ. – 14.00 μ.μ., στο χώρο του Εργαστηρίου Ζωγραφικής (Ισόγειο Κτιρίου Φιλοσοφικής Σχολής).**

**Πέμπτη 27 Μαΐου 2021**

**Ώρα προσέλευσης υποψηφίων:** 8.30 π.μ.

**Μάθημα: Άσκηση σχεδίου – Ζωγραφική Ι**

Οι υποψήφιοι είναι υποχρεωμένοι να εκτελέσουν και να παραδώσουν ένα (1) σχέδιο σε φύλλο χαρτιού διαστάσεων 50 Χ 70 εκ. με μολύβι, κάρβουνο ή μελάνι.

Η παράδοση των έργων θα γίνει έως τις 14.00 μ.μ.

**Παρασκευή 28 Μαΐου 2021**

**Ώρα προσέλευσης υποψηφίων:** 9.00 π.μ.

**Μάθημα: Άσκηση με χρώμα – Ζωγραφική ΙΙ**

Οι υποψήφιοι είναι υποχρεωμένοι να εκτελέσουν και να παραδώσουν ένα (1) Ζωγραφικό έργο σε φύλλο χαρτιού διαστάσεων 50 Χ 70 εκ. με χρώμα, εκτός χρωστικές λαδιού.

Η παράδοση των έργων θα γίνει έως τις 14.00 μ.μ.

**Φάκελος με δέκα (10) έως δεκαπέντε (15) έργα**

Οι υποψήφιοι είναι υποχρεωμένοι να παραδώσουν ένα (1) φάκελο με δέκα (10) έως δεκαπέντε (15) (το ανώτερο) έργα τους (χρώμα – σύνθεση – σχέδιο) χωρίς να αναγράφεται το ονοματεπώνυμό τους.

Η παράδοση των φακέλων θα γίνει από τις 09.00 π.μ. έως τις 14.00 μ.μ.

**ΟΔΗΓΙΕΣ**

Ο/η διαγωvιζόμεvoς/η :

α. Θα πρέπει να έχει πάντα μαζί του το δελτίο υποψηφίου και το δελτίο αστυνομικής ταυτότητας ή διαβατηρίου.

β. Απαγορεύεται ρητώς το κάπνισμα στους χώρους των εξετάσεων.

γ. Απαγορεύεται ρητώς η χρήση φωτογραφικής μηχανής ή video, καθώς επίσης και η χρήση των κινητών τηλεφώνων στους χώρους των εξετάσεων.

Οι υποψήφιοι είναι υποχρεωμένοι να είναι παρόντες την ημέρα και ώρα έναρξης των εξετάσεων. Οι υποψήφιοι υποχρεούνται να παραδώσουν το σύνολο των χαρτιών που τους παρέχει η Σχολή Καλών Τεχνών. Ένα ή περισσότερα χαρτιά είναι δυνατόν να αντικατασταθούν, με την προϋπόθεση ότι θα παραδοθούν τα προς αντικατάσταση χαρτιά και θα καταστραφούν από τους επιτηρητές.

Οι δοκιμασίες που οι υποψήφιοι δεν παραδίδουν προς κρίση καταστρέφονται κατά την παράδοση ενώπιον τους.

Αλλαγή θέσεων μεταξύ των διαγωνιζομένων επιτρέπεται κατόπιν συμφωνίας και έγκρισης από τον Επιτηρητή του.

**ΕΠΙ ΜΕΡΟΥΣ ΔΙΕΥΚΡΙΝΙΣΕΙΣ**

Δεν επιτρέπεται το κολάζ. Οι υποψήφιοι δεν επιτρέπεται να χρησιμοποιούν στο πλαίσιο των ασκήσεων βοηθητικό εικονιστικό ή φωτογραφικό υλικό. Δεν μπορούν να χρησιμοποιήσουν γραπτά κείμενα και απαγορεύεται να υπογραφούν τα έργα τους. Επίσης δεν πρέπει να δίνουν τίτλο στα έργα τους.

**ΠΕΙΘΑΡΧΙΑ ΔΙΑΓΩΝΙΖΟΜΕΝΩΝ**

1. Ο υποψήφιος έχει υποχρέωση αξιοπρεπούς και κόσμιας συμπεριφοράς και πιστής τήρησης των υποδείξεων και των συστάσεων των Επιτηρητών.

2. Όποιος συνεργάζεται με οποιονδήποτε τρόπο με άλλο άτομο κατά τη διάρκεια των εξετάσεων ή συμπεριφέρεται απρεπώς στους Επιτηρητές και λοιπούς υπεύθυνους των εξετάσεων ή αρνείται να συμμορφωθεί με τις συστάσεις τους ή με τη διαγωγή του διαταράσσει την καλή λειτουργία και τάξη των εξετάσεων, αποβάλλεται από την αίθουσα και αποκλείεται από τις εξετάσεις με απόφαση της Επιτροπής Κατατακτηρίων Εξετάσεων.

3. Πάνω στο έργο του υποψηφίου που αποκλείεται από τις εξετάσεις, σύμφωνα με τα ανωτέρω, σημειώνεται από την Επιτροπή Κατατακτηρίων Εξετάσεων η αιτία του αποκλεισμού και ο βαθμός μηδέν (0).